**ZINFEST 2025 fešta o Crljenka** spaja događanja kojima se želi doprinijeti jačanju svijesti o mogućnostima za ostvarenje jače prepoznatljivosti vina od Kaštelanskog Crljenka (Tribidraga) i naših prostora kao pradomovine KC. Ujedno ćemo jačati postojeću turističku ponudu i predstaviti Dalmaciju kao poznatu i iznimno poželjnu turističku destinaciju ne samo na nacionalnom već i na internacionalnom nivou, proširiti sezonu i ojačati kapacitete lokalnih dionika kako bi se isporučio cjelovit destinacijski proizvod u današnjoj industriji doživljaja.

**ATWFF (Jadranski sajam tradicijskih jela i vina)** želi uključiti sudjelovanje i predstavljanje tradicionalnih vina i jela karakterističnih za prostore uz Jadransko more. Želimo popularizirati i promovirati nematerijalno kulturno dobro te ojačati svijest kako su tradicijske vještine i običaji pripremanja vina i jela jedinstveno blago te time jačati vidljivosti i prepoznatljivosti jadranskih prostora ,osnažiti gospodarske djelatnosti povezane sa lokalnom hranom, kulturom i kreativnom industrijom i posebnim oblicima turizma.

**ATWFF** ,kao sudionike želi uključiti JRS , JLS , LAGove , FLAGove , ruralne razvojne agencije , udruge I pojedince sa uzobalnih prostora.

**Glavni ciljevi projekta su:**

**-Jačanje svijesti o potrebi za boljim i kvalitetnijim korištenjem spoznaja kako su Kaštela , Dalmacija i RH pradomovina Zinfandela a Crljenak kaštelanski njegov direktni predak**

-Jačanje vidljivosti i prepoznatljivosti naših prostora i osnaživanje gospodarskih djelatnosti povezanih sa turizmom, lokalnom hranom, kulturom i kreativnom industrijom.

**Specifični ciljevi**:

1. Promocija kaštelanskog Crljenka (Tribidraga)
2. Promocija tradicijskih vina i jačanje lokalne gastronomije
3. Promocija tradicijskih ribarsko težačkih jela
4. Jačanje turističke ponude kao i poticanje lokalnog stanovništva na sudjelovanje u kulturnim i kreativnim aktivnostima.
5. Poticanje ekološke osvještenosti
6. Širenje turističke ponude i brandiranje prostora kao iznimno poželjne vinske tj eno-gastro destinacije tijekom cijele godine
7. Postavljanje temelja za kreativni razvoj

**priča o kaštelanskom Crljenku**

Crljenak kaštelanski (Tribidrag) je naša najpoznatija autohtona vinska sorta te svakako ona koja je u vinskom smislu, značajno doprinijela u postavljanju Hrvatske na svjetsku vinsku scenu. Dok je Amerika slavila kultni Zinfandel, a talijanski Primitivo postizao prepoznatljivost, hrvatski Crljenak kaštelanski gotovo je nestao iz vinograda. Amerikanci su Zinfandel smatrali svojom sortom i željeli su je kao takvu zaštititi 2001.godine no slučaj je htio da je baš te godine DNK metodom dokazano kako je Zinfandel zapravo autohtona hrvatska sorta Crljenak kaštelanski. Nevjerojatna i gotovo filmska priča započinje kada je Dalmacija, tada provincija Austro-Ugarske,imperijalnoj kolekciji vinove loze donirala i Crljenak kaštelanski. Iz Beča Crljenak je brodom kapetana Macondraya stigao u Ameriku da bi se na velika vrata kao direktni predak Primitiva i Zinfandela vratio u domovinu te kao autohtona kaštelanska sorta otvorio nam svoj puni potencijal. Jer kako kaže Matt Kramer, jedan od vodećih vinskih kolumnista, danas najvažnija riječ u vinskom svijetu jest -autohtonost.

**PROGRAM ZINFEST 2025- ATWFF**

*ZINFEST je vrhunski vinski događaj u Kaštelima i Dalmaciji koja je pradomovina Zinfandela i top lokacija za proizvodnju tog svjetski poznatog vina, što nas obvezuje na zajednički rad na promociji ovog iznimnog proizvoda i simbola naših krajeva kako bi zaslužili dijamantni status u svakom pogledu ali i jačali prepoznatljivost naših prostora*

Tijekom tri dana imate priliku upoznati neke od vrhunskih proizvođača, saznati više o ovoj popularnoj sorti i upoznati druge ljubitelje crnog vina.

*Ovo iskustvo i doživljaj nikada nećete zaboraviti!*

**četvrtak, petak (13.i14.studeni)**

Družiti ćemo se sa strastvenim vinogradarima i vinarima kako bi zajedno uživali u tradicionalnoj gostoljubivost i svečanostima proslave Zinfesta. Uživajte u najboljem spoju svježe pripremljenih lokalnih jela u kombinaciji s najboljim od proslavljenog Zinfandela!

Ova Fešta od Crljenka kaštelanskog je raj za ljubitelje vina, koji nudi izbor od jedinstvenih tradicijskih sortnih vina od Pošipa do Crljenka kaštelanskog.

Možete sudjelovati u zabavnim i edukativnim školama vina ili pripremanju tradicijskih jela i upoznati vinare, enologe i someliere koji su pomogli u oblikovanju najboljih vina u Dalmaciji.

**subota, (15.studeni) Dan otvorenih vrata vinarija i konoba**

Uputite se na samostalni obilazak kaštelanskih vinarija a kaštelanske vinarije će prirediti posebne aktivnosti i degustacije u intimi svojih podruma.

Vinarije koje sudjeluju biti će objavljene na face udruge , TZ ,i…

*Dođite i budite dio ovog neusporedivog i nezaboravnog iskustva i doživljaja!*